A szerver hoszting lényegében azt jelenti, hogy egy cég kiszervezi a
vállalati szerverekhez kapcsolódó költség- és munkaerő-igényes feladatokat.
A szerver hoszting folyamata úgy zajlik,
hogy az adott vállalkozás felállít egy saját szerver hardware-t és az ahhoz tartozó
software-t, amit aztán átad egy szerver hosztinggal foglalkozó cégnek.
A szolgáltató felinstallálja a szervert egy jól felszerelt adatközpontban,
ahol folyamatosan biztosítani tudják a megfelelő áramellátást,
a redundáns adatkezelést, a nagy sebességű internet kapcsolatot,
a tiszta, por- és páramentes környezetet és a megfelelő hőmérsékletet is,
amit egy vállalkozás saját hatáskörben csak nehezen és nagy költségek mellett tudna megvalósítani.